CELEX: 32014R0349
Language: sl
Date: 2014-04-03 00:00:00
Title: Izvedbena uredba Komisije (EU) št. 349/2014 z dne 3. aprila 2014 o uvrstitvi določenega blaga v kombinirano nomenklaturo

8.4.2014   
            
            
               SL
            
            
               Uradni list Evropske unije
            
            
               L 104/1
            
         IZVEDBENA UREDBA KOMISIJE (EU) št. 349/2014
   z dne 3. aprila 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Odbor za carinski zakonik ni izdal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. aprila 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Mehek tekstilni izdelek v obliki košare, ki ga je mogoče uporabljati z obeh strani in meri približno 35 cm × 25 cm, s polnjenimi robovi (višina 10 cm) in polnjenim dnom. Ena zunanja stranica izdelka je izdelana iz tkanine (100 % poliester), druga stranica pa je iz plišaste pletenine (100-odstotni poliester). Izdelek se uporablja za male hišne živali.
                  (Glej fotografiji A in B) (1)
                  
               
               
                  6307 90 98
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature in besedilo oznak KN 6307, 6307 90 in 6307 90 98.
                  Glede na objektivne značilnosti je izdelek tekstilna košara, zasnovana tako, da nudi udobje hišnim živalim.
                  Uvrstitev izdelka pod tarifno številko 9403 kot pohištvo je izključena, saj ta številka zajema izdelke drugačne narave, ki se uporabljajo za zasebne stanovanjske prostore, hotele, pisarne, šole, cerkve, trgovine, laboratorije itd. (glej tudi pojasnjevalne opombe harmoniziranega sistema k tarifni številki 9403 HS).
                  Izključena je tudi uvrstitev pod tarifno številko 9404, ker tekstilne košare niso podobne posteljnini ali podobnemu hišnemu blagu. Poleg tega izdelek nima nobenega dodatnega elementa, ki bi kazal, da se lahko uporablja kot posteljnina.
                  Ta izdelek se šteje za gotov tekstilni izdelek v smislu tarifne številke 6307.
                  Notranja in zunanja stran izdelka sta za uporabo izdelka enako pomembni, saj je izdelek mogoče uporabljati z obeh strani. Ker ni mogoče ugotoviti, ali bistveno značilnost izdelka v smislu splošnega pravila 3(b) določa plišasta pletenina (ki nakazuje uvrstitev pod oznako KN 6307 90 10) ali tkanina (ki nakazuje uvrstitev pod oznako KN 6307 90 98), se izdelek uvrsti pod tarifno številko, ki je po številčnem zaporedju zadnja med tistimi, ki jih je treba v enaki meri upoštevati.
                  Izdelek se zato uvrsti pod oznako KN 6307 90 98.
               
            
         
      
                  
                     
               
               
                  
                     
               
            
                  A
               
               
                  B
               
            
         (1)  Fotografija je zgolj informativne narave.